**З А П О В Е Д**



На основание чл. 9, ал. 5, чл. 26, ал. 1 от Закона за управление на средствата от Европейските структурни и инвестиционни фондове, Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г. и Заповед № РД 09-544 от 03.06.2021 г. на министъра на земеделието, храните и горите, както и одобрен доклад № ……………………………………….

**НА Р Е Ж Д А М:**

Изменям Заповед № РД 09-623 от 28.06.2019 г. на заместник-министъра на земеделието, храните и горите и ръководител на Управляващия орган на Програма за развитие на селските райони ПРСР 2014 – 2020 г., в частта Приложение № 2 „Условията за изпълнение на одобрени проекти по процедура чрез подбор № BG06RDNP001-6.007 по подмярка 6.3 "Стартова помощ за развитието на малки стопанства" от мярка 6 "Развитие на стопанства и предприятия" от Програмата за развитие на селските райони за периода 2014 - 2020 г. в Приложение № Е „Договор за поръчителство“ както следва:

1.1. В първия параграф думите „гр. София“ да се заменят с „гр.……….“;

1.2. В т. 1 след думите „едноличен собственик на капитала на ЕООД“ да се добави „или собственик на дружество с ограничена отговорност“;

1.3. В чл. 1, ал. 1 думите „четиридесет и осем хиляди осемстотин деветдесет и пет лева“ се заменят с „двадесет и девет хиляди триста тридесет и седем лева“;

1.4. В чл. 7 думите „- виж по-долу“ се заличават.

Заповедта и измененото с нея Приложение Е „Договор за поръчителство“ да се публикуват в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието, храните и горите.

Настоящата заповед подлежи на оспорване пред Административен съд София-град в 14-дневен срок от публикуването й в ИСУН и на интернет страницата на Министерството на земеделието, храните и горите.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

